കൊങ്കുനാട് സംസ്ഥാനം ഇല്ല തമിഴ്നാട് വിഭജനം പരിഗണനയില് ഇല്ലെന്ന് കേന്ദ്ര സര്ക്കാര് ന്യൂഡല്ഹി : തമിഴ്നാട് വിഭജനം സംബന്ധിച്ച് ഊഹാപോഹങ്ങള്ക്ക് വിരാമമിട്ട് കേന്ദ്രസര്ക്കാര്. ഇത് സംബന്ധിച്ച് യാതൊരു നിര്ദ്ദേശങ്ങളും നിലവില് പരിഗണനയിലില്ലെന്ന് കേന്ദ്ര സര്ക്കാര് സ്ഥിരീകരിച്ചു. തമിഴ്നാട് ഉള്പ്പെടെ രാജ്യത്തെ ഏതെങ്കിലും സംസ്ഥാനം വിഭജിക്കാന് സര്ക്കാരിന് എന്തെങ്കിലും നിര്ദ്ദേശം ഉണ്ടോയെന്ന് രണ്ട് തമിഴ്നാട് എംപിമാര് ലോക്സഭയില് ചോദ്യങ്ങള് ഉന്നയിച്ചിരുന്നു. ഇത്തരത്തില് വിഭജിക്കാന് ആവശ്യം സര്ക്കാരിന് ലഭിച്ചിട്ടുണ്ടോ എന്നും അവര് പാര്ലമെന്റില് ചോദിച്ചു. ഇതിന് മറുപടിയായാണ് കേന്ദ്രം നിലപാട് വ്യക്തമാക്കിയത്.ഡിഎംകെയുടെ എംപിയായ എസ് രാമലിംഗവും ഐജികെയുടെ എംപിയായ ടി ആര് പരിവേന്ദറുമാണ് സഭയില് ഇക്കാര്യം ഉന്നയിച്ചത്. ഇത്തരത്തില് ഒരു വിഭജനത്തിന്റെ കാരണങ്ങള്, ഉദ്ദേശം, ലക്ഷ്യങ്ങള് എന്തെല്ലാമാണെന്നും ഇരുവരും ചോദിച്ചു. ഈ ചോദ്യങ്ങള്ക്ക് മറുപടിയായി ആഭ്യന്തര സഹമന്ത്രി നിത്യാനന്ദ് റായാണ് കേന്ദ്ര സര്ക്കാരിന്റെ നിലപാട് വ്യക്തമാക്കിയത്. പുതിയ സംസ്ഥാനങ്ങള് സൃഷ്ടിക്കുന്നതിനായി വിവിധ വ്യക്തികളില് നിന്നും സംഘടനകളില് നിന്നും കാലാകാലങ്ങളില് ആവശ്യങ്ങള് ഉയരുന്നുണ്ട്. ഒരു പുതിയ സംസ്ഥാനത്തിന്റെ രൂപീകരിക്കുന്നതിലൂടെ അനന്തരഫലങ്ങളും നമ്മുടെ രാജ്യത്തെ ഫെഡറല് രാഷ്ട്രീയത്തെ നേരിട്ട് ബാധിക്കുന്നുവെന്ന് കേന്ദ്ര മന്ത്രി പറഞ്ഞു.പ്രസക്തമായ എല്ലാ ഘടകങ്ങളേയും കണക്കിലെടുത്തതിന് ശേഷം മാത്രമേ പുതിയ സംസ്ഥാനങ്ങള് രൂപീകരിക്കുന്ന കാര്യത്തില് സര്ക്കാര് കടക്കൂ എന്നും കേന്ദ്രം വ്യക്തമാക്കി. എന്നാല്, നിലവില് അത്തരത്തില് ഒരു നിര്ദ്ദേശവും പരിഗണിക്കുന്നില്ലെന്ന് അദ്ദേഹം പറഞ്ഞു. ഇതോടെ, തമിഴ്നാട് വിഭജനത്തെ സംബന്ധിച്ച് കിംവദന്തിക്ക് വിരാമമമായി.കോയമ്ബത്തൂര്, തിരുപ്പൂര്, ഈറോഡ്, നാമക്കല്, സേലം, ധര്മപുരി, നീലഗിരി, കരൂര്, കൃഷ്ണഗിരി എന്നീ ജില്ലകള് ഉള്പ്പെടുന്ന പ്രദേശത്തിന് കീഴില് പത്തു ലോക്സഭ മണ്ഡലങ്ങളും 61 നിയമസഭ മണ്ഡലങ്ങളുമുണ്ട്. സമീപ മേഖലയിലെ കുറച്ചു മണ്ഡലങ്ങള് കൂടി ചേര്ത്ത് 90 നിയമസഭാ മണ്ഡലങ്ങളോടെ 2024 ലെ ലോക്സഭ തെരഞ്ഞെടുപ്പിനുമുമ്ബ് കൊങ്കുനാട് സംസ്ഥാനമാക്കി മാറ്റാന് ബിജെപി ശ്രമിക്കുന്നു എന്നായിരുന്നു പ്രചാരണം.ബിജെപി പുതിയ കേന്ദ്ര മന്ത്രിമാരുടെ ഔദ്യോഗിക പട്ടിക പുറത്തുവിട്ടപ്പോള് തമിഴ്നാട് മുന് സംസ്ഥാന അധ്യക്ഷനായിരുന്ന എല് മുരുകന് കൊങ്കുനാട് സ്വദേശിയാണെന്നാണ് പരാമര്ശിക്കപ്പെട്ടത്. കേന്ദ്രമന്ത്രിമാരുടെ പട്ടികയുടെ സ്ക്രീന്ഷോട്ട് സോഷ്യല് മീഡിയയില് പ്രചരിക്കാന് തുടങ്ങിയതോടെയാണ് കൊങ്കുനാട് വിവാദമായി മാറിയത്. തമിഴ്നാട് എന്നതിന് പകരം കൊങ്കുനാട് എന്ന് ഉപയോഗിച്ചതാണ് സോഷ്യല് മീഡിയയില് വിവാദങ്ങള്ക്ക് തിരി കൊളുത്തിയത്. തുടര്ന്ന് ഭരണകക്ഷിയായ ഡിഎംകെകോണ്ഗ്രസ് സഖ്യം ബിജെപിയെ കുറ്റപ്പെടുത്തി. സംസ്ഥാനത്തെ വിഭജിക്കാന് ശ്രമിക്കുന്ന ബിജെപിയുടെ ശ്രമങ്ങളുടെ ഭാഗമാണിതെന്ന് ഡിഎംകെ ആരോപിച്ചു.ചരിത്രവും ഭൂമിശാസ്ത്രവും കൊങ്കുനാട് എന്നത് പടിഞ്ഞാറന് തമിഴ്നാടിനെയാണ് സൂചിപ്പിക്കുന്നത്. നാമക്കല്, സേലം, തിരുപ്പൂര്, കോയമ്ബത്തൂര് എന്നിവ ഉള്പ്പെടുന്ന പ്രദേശമാണിത്. ഭൂമിശാസ്ത്രപരമായി കൊങ്കുനാട് എന്ന് പറയുമെങ്കിലും ഔദ്യോഗികമായി ഈ പേരില് ഒരു സ്ഥലവും നിലവിലില്ല. എന്നാല് ചരിത്ര പരമായി ഇത്തരം ഒരു രാജ്യം ഉണ്ടായിരുന്നു. തമിഴ്നാട്ടിലെ കോയമ്ബത്തൂര്, തിരുപ്പൂര്, ഈറോഡ്, നാമക്കല്, സേലം, ധര്മപുരി, നീലഗിരി, കരൂര്, കൃഷ്ണഗിരി എന്നീ ജില്ലകള്ക്കൊപ്പം പാലക്കാട് ജില്ലയിലെ ചില ഭാഗങ്ങളും കര്ണാടകത്തിലെ ചാമരാജ് നഗര് ജില്ലയുടെ ചില ഭാഗങ്ങളും ചേര്ന്നതാണ് ചരിത്രത്തിലെ കൊങ്കുനാട്.ഗൗണ്ടര് സമുദായത്തിന്റെ ശക്തികേന്ദ്രമായി അറിയപ്പെടുന്ന ഈ പ്രദേശം അണ്ണാ.ഡി.എം.കെയുടെയും ശക്തികേന്ദ്രമായാണ് കണക്കാക്കപ്പെടുന്നത്. പണവും ശക്തിയും ഉള്ള സംസ്ഥാനത്തെ ശക്തമായ ഒബിസി സമുദായമാണ് ഗൗണ്ടര്. ഈ വിഭാഗക്കാര് പലപ്പോഴും സംസ്ഥാന മന്ത്രിസഭയില് കാര്യമായ പ്രാതിനിധ്യവും നേടാറുണ്ട്. കേന്ദ്രമന്ത്രി മുരുകന് പടിഞ്ഞാറന് തമിഴ്നാട്ടിലെ നാമക്കലിനടുത്തുള്ള ഒരു ഗ്രാമത്തില് നിന്നുള്ളയാളാണ്. അദ്ദേഹത്തിന്റെ പിന്ഗാമിയായ കെ അണ്ണാമലൈയും ഇതേ പ്രദേശത്തു നിന്നുള്ളയാളാണ്. കോയമ്ബത്തൂരില് കമലാഹാസനെ പരാജയപ്പെടുത്തിയ മഹിളാ മോര്ച്ച ദേശീയ അധ്യക്ഷ വനതി ശ്രീനിവാസനും ഈ പ്രദേശത്തു നിന്നുള്ളവരാണ്.